
RENDELETEK
13/2011./XII.14./önkormányzati rendelet:      - A helyi adókról szóló rendelet módosítása

14/2011./XII.14./önkormányzati rendelet:      - A települési szilárd hulladékkal kapcsolatos 






    hulladékkezelési helyi közszolgáltatásról és






    a közterületek, ingatlanok tisztántartásáról

16.sz.

J E G Y Z Ő K Ö N Y V

Készült a Vörs Községi Önkormányzat Képviselő-testületének 2011. december 14-én           17,00 órakor a Községháza tanácstermében  (8711. Vörs, Alkotmány u.29.) megtartott  rendkívüli nyilvános üléséről.

Jelen vannak:  Farkas László polgármester



Kálmán Zoltán képviselő



Péter Szabolcs képviselő



Szekeres Zoltán képviselő

Igazoltan távol van:Varga Árpád alpolgármester

Tanácskozási joggal jelen van: Török Csilla körjegyző

Megállapítja, hogy a képviselő-testület ülése határozatképes, mert a megválasztott 5 fő települési képviselőből 4 fő jelen van.  Az ülést megnyitja. Javaslatot tesz a tárgyalandó napirendi pontokra.

A képviselő-testület  igen szavazattal, ellenszavazat és tartózkodás nélkül meghozta az alábbi határozatát:

116/2011./XII.14./kt.határozat:
Vörs Község Önkormányzatának Képviselő-testülete a 2011.december 14-i ülésén az alábbi napirendet tárgyalja:

Napirend: 

1.) Helyi adókról szóló rendelet módosítása

Előadó: Farkas László polgármester

2.) Hulladékszállítási közszolgáltatásról szóló rendelet módosítása

Előadó: Farkas László polgármester

3.) Egyéb ügyek
Határidő: azonnal

Felelős: Farkas László polgármester
1.)Napirend tárgyalása

Helyi adókról szóló rendelet módosítása

Előadó: Farkas László polgármester

(A rendelettervezet jelen jkv. mellékletét képezi.)

Farkas László polgármester:
Javasolja a testületnek a helyi adókról szóló rendeletének módosítását, ezen belül a kommunális adó 12.000.- Ft-ról 6.000.- Ft-ra való csökkentését, valamint javasolja a testületnek, hogy a telekadó mentességet úgy határozza meg a vörsi lakosok részére, abban csak a vörsi állandó lakóhellyel rendelkező, életvitelszerűen Vörsön élő ingatlan tulajdonosok részesülhessenek.
A képviselő-testület 4  igen szavazattal, ellenszavazat és tartózkodás nélkül az alábbi rendeletet alkotta:

Vörs Község Önkormányzata Képviselő-testületének
13/2011./XII.14/önkormányzati rendelete, a 8/2005./X.4./önkormányzati rendelete

a helyi adókról módosításáról

Vörs  Község Önkormányzatának Képviselő-testülete a helyi adókról szóló 1990. évi C. törvény (a továbbiakban: Htv.) 1. § (1) bekezdésében foglalt felhatalmazása alapján, a helyi önkormányzatokról szóló 1990. évi LV. Törvény 10. § (1) bekezdés d) pontjában meghatározott feladatkörében a következőket rendeli: 

1.§.
A 8/2005./X.4./önkormányzati rendelet 1.§.-a az alábbi d.) ponttal kiegészül:

„d.) beépítetlen belterületi földrészletre:

· telekadót”

2.§.

A 8/2005./X.4./önkormányzati rendelet 6.§.-a helyébe az alábbi rendelkezés lép:

„6.§. Az adó mértéke adó tárgyanként, illetve lakásbérleti jogonként 6.000.- Ft/év.”

3.§.

A 8/2005./X.4./önkormányzati rendelet 8/C.§.-a  helyébe az alábbi rendelkezés lép:

„8/C.§. (1) Mentes az adó alól a Htv. 19. §-ában meghatározott telek.
(2) a lakással beépített telek, amely után a tulajdonos e rendelet szerinti magánszemélyek kommunális adója fizetésére kötelezett”

4.§.

A 8/2005./X.4./önkormányzati rendelet a 8/F §- után az alábbi alcímmel  kiegészül:

Adókedvezmény

5.§.

A 8/2005./X.4./önkormányzati rendelet az alábbi 8/G.§.-al kiegészül:

Az önkormányzat illetékességi területén a lakcímbejelentés szabályai szerint nyilvántartásba vett, állandó lakóhellyel rendelkező,  vállalkozói tevékenységet nem folytató magánszemély adóalany, aki életvitelszerűen az önkormányzat illetékességi területén él 20 Ft/m2 adókedvezményre  jogosult az  ingatlan-nyilvántartás szerinti  telek után. ”

Záró rendelkezések
6.§.
(1)Ez a rendelet a kihirdetését követő 17.napon, 2012.év január hó 1.napján lép hatályba.

(2)A rendelet kihirdetéséről a körjegyző gondoskodik az SZMSZ-ben meghatározottak szerint.

2.)Napirend tárgyalása

Hulladékszállítási közszolgáltatásról szóló rendelet alkotása
Előadó: Farkas László polgármester

(A rendelettervezets  és az írásos előterjesztés jelen jkv. mellékletét képezi.)

Farkas László polgármester:
Az AVE Zöldfok Zrt. megküldte a 2012.évre vonatkozó díjajánlatát a hulladékkezelési közszolgáltatásra vonatkozóan. Sajnos az önkormányzat anyagi helyzete nem teszi lehetővé, hogy továbbra is átvállalja a lakosság helyett a díjat. A befolyó kommunális adó, amiből az önkormányzat fedezte eddigieken, már nem fedezi. Ezért javasolja a testületnek, hogy kerüljön bevezetésre a lakossági díjfizetés. Ebben az esetben a szolgáltató 1 db 110 liter gyűjtőedényt visz el hetente, akinek ez nem elég, az AVE Zöldfok Zrt. feliratú zsákot vásárolhat. A díjat a lakosság felé a szolgáltató számlázza ki, és szedi be, a lakosságtól közadók módjára behajtható köztartozásnak minősül. Az ajánlat szerint  ez 246.- Ft +  ÁFA/ürítés, amely éves szinten 52 járatnapot figyelembe véve 12.792.- Ft/ingatlan + ÁFA. 1 db „AVE Zöldfok Zrt.”  feliratú zsák  díja 357.- Ft + ÁFA lenne. 
Kálmán Zoltán képviselő:

Egyetért a polgármester úrral, kerüljön bevezetésre a lakossági díj fizetés.

Péter Szabolcs képviselő:

Ő is egyetért a polgármester úr javaslatával, mivel az önkormányzat továbbiakban már nem tudja finanszírozni a hulladékszállítási közszolgáltatást

A képviselő-testület 4 igen szavazattal, ellenszavazat és tartózkodás nélkül az alábbi rendeletet alkotta:
Vörs Község Önkormányzata Képviselő-testületének

14/2011./XII.14./önkormányzati rendelete

a települési szilád hulladékkal kapcsolatos hulladékkezelési
helyi közszolgáltatásról és a közterületek, ingatlanok tisztántartásáról

Vörs Község Önkormányzatának Képviselő-testülete a helyi önkormányzatokról szóló 1990. évi LXV. törvény 8. §-ának (1), (2) bekezdésében és a 16. §-ának (1) bekezdésében, valamint a hulladékgazdálkodásról szóló 2000. évi XLIII. törvény
23. §-ában és a 31. §-a (2) bekezdésében kapott felhatalmazás alapján a következőket rendeli el.

I. Fejezet

Általános rendelkezések

1. Az önkormányzati rendeleti szabályozás célja

1. §
(1) Jelen rendelet célja

a) Vörs község lakossága egészségének védelme, természeti és épített környezetének megóvása a hulladékgazdálkodás eszközeivel,

b) Vörs község környezete hulladék által okozott terhelésének minimalizálása, szennyezettségének elkerülése érdekében a képződött hulladék mennyiségének és veszélyességének csökkentése, a keletkező hulladék minél nagyobb arányú hasznosítása, a hulladék környezetkímélő ártalmatlanítása.
(2) Az önkormányzati rendelet céljának elérése érdekében Vörs község közigazgatási területén minden tevékenységet úgy kell gyakorolni, hogy

a) a környezetet a lehető legkisebb mértékben terhelje, illetve a környezet terhelése és igénybevétele csökkenjen,

b) biztosítsa a keletkező hulladék mennyiségének és minőségének megfelelő kezelését, hasznosítását, ártalmatlanítását.
(3) Vörs Község Önkormányzata (a továbbiakban: önkormányzat) a hulladékgazdálkodási célok elérése érdekében érvényesíti a hulladékgazdálkodásról szóló 2000. évi XLIII. törvényben (a továbbiakban: Hgt.) foglalt alapelveket, meghatározza a hulladékgazdálkodás körében a hatáskörébe tartozó kérdésekben a hulladékgazdálkodás általános követelményeit, az érintettek jogait és kötelezettségeit.

2. §

(1) Az önkormányzat hulladékgazdálkodással összefüggő feladatait a Hgt.-ben és a Hgt. felhatalmazása alapján kiadott végrehajtási típusú jogszabályokban foglaltak határozzák meg. Az önkormányzatot megillető feladatok ellátása - jogszabály eltérő rendelkezése hiányában – Vörs Község Önkormányzata Képviselő-testületének (továbbiakban: képviselő-testület) hatásköre.

(2) Az önkormányzat szervei útján vesz részt a hulladékgazdálkodási igazgatásban.

(3) A képviselő-testület annak érdekében, hogy a jogszabályokban meghatározott hulladékgazdálkodási, település- és köztisztasági feladatait a korszerű környezetvédelem követelményei szerint teljesítse, érvényesíteni kívánja a Hgt.-ben rögzített elveket, a jelen rendeletben foglaltak szerint a települési szilárd hulladék kezelésére kötelezően ellátandó és igénybe veendő hulladékkezelési közszolgáltatást szervez. 

(4) A képviselő-testület a szabályozás eszközével arra törekszik, hogy a képződő hulladék mennyiségét és veszélyességét a környezetterhelés csökkentése érdekében a lehető legkisebb mértékűre szorítsa. Ennek érdekében érvényesíteni kívánja a megosztott felelősség elvét, mely alapján a hulladékgazdálkodás körébe tartozó szereplők felelősségét meghatározza.

(5) A képviselő-testület a hulladékgazdálkodás területén támogatja a legkíméletesebb környezet-igénybevétellel járó technológiák alkalmazását, illetve a környezetkímélő hulladékkezelő technológiák bevezetését.

2. Alapfogalmak

3. §

E rendelet alkalmazásában:

1. Települési szilárd hulladék:

a)
a háztartási hulladék: az emberek mindennapi élete során, a lakásokban, a pihenés, üdülés céljára használt helyiségekben és a lakóházak közös használatú helyiségeiben és területein, valamint az intézményekben keletkező, veszélyesnek nem minősülő hulladék,

b) a közterületi hulladék: közforgalmú és zöldterületen keletkező hulladék,

c) a háztartási hulladékhoz hasonló jellegű és összetételű hulladék: gazdasági vállalkozásoknál keletkező veszélyesnek nem minősülő szilárd hulladék, amely a háztartási hulladékkal együtt kezelhető.

2. Egyéb szilárd hulladék: a háztartási hulladéknál meghatározottak szerint keletkezett hulladék közül nem minősül háztartási hulladéknak, a jég, a hó, a sár, az épület, vagy egyes részeinek megrongálódásából, bontásából, illetve javításából származó nagyobb mennyiségű anyag, a kerti és gazdasági művelés során a háztartási hulladékra meghatározott mennyiség felett keletkezett hulladék és a nagyobb méretű elhasznált tárgy (bútordarab, szalmazsák tartalma, stb.)

3. Szelektíven gyűjtendő hulladék: Vörs község közigazgatási területén létesített hulladékgyűjtő szigeteken elhelyezett gyűjtőedényekben kötelezően elhelyezendő üveg (fehér és színes), papír és műanyag hulladék.

4. Inert hulladék: az a hulladék, amely nem megy át jelentős fizikai, kémiai vagy biológiai átalakuláson. Jellemzője, hogy vízben nem oldódik, nem ég, illetve más fizikai vagy kémiai módon nem reagál, nem bomlik le biológiai úton, vagy nincs kedvezőtlen hatással a vele kapcsolatba kerülő más anyagra oly módon, hogy abból környezetszennyezés vagy emberi egészség károsodása következne be, továbbá csurgaléka és szennyezőanyag-tartalma, illetve a csurgalék ökotoxikus hatása jelentéktelen,  így nem veszélyeztetheti a felszíni vagy felszín alatti vizeket.

5. Nagy darabos hulladék (lom): a településen a háztartásokban keletkezett azon hulladék (háztartási berendezési, felszerelési tárgyak, eszközök és anyagok), amely a közszolgáltatás keretében rendszeresített gyűjtőedényzetben nem helyezhető el úgy, hogy a gyűjtőedény zárható és rendeltetésének megfelelően használható maradjon.

6. Építési törmelék: építésből, bontásból származó anyag, feltéve, hogy az nem veszélyes hulladék.
7. Biohulladék: a szerves komposztálható konyhai és kerti, valamint ehhez hasonló hulladék.
8. Hasznosítható hulladékok: azok az anyagok, amelyek anyaguk szerint értékesítésbe vihetők, szelektálásuk esetén akár eredeti funkciójuktól eltérő célra hasznosíthatók.
9. Maradék hulladék: azok a visszamaradt anyagok, amelyeket újrahasznosítani nem lehet, így ártalmatlanításuk lerakással történik.
10. Biológiailag lebontható hulladék (biohulladék): minden szervesanyag-tartalmú hulladék, ami anaerob vagy aerob módon (mikroorganizmusok, talajélőlények vagy enzimek segítségével) lebontható.

11. Veszélyes hulladék: az olyan hulladék, amely a Hgt. 2. számú mellékletében felsorolt lajdonságok közül eggyel vagy többel rendelkezik, illetve ilyen anyagokat vagy összetevőket tartalmaz, eredete, összetétele, koncentrációja miatt az egészségre, a környezetre kockázatot jelent. 

12. Vörs Községi Hulladékgazdálkodási Terv: A Vör Község  Önkormányzatának Képviselő-testülete által önkormányzati rendeletben megalkotott, kihirdetett terv, melynek keretében az önkormányzat meghatározza a Hgt. és végrehajtási rendeletei alapján – az Országos Hulladékgazdálkodási Tervvel és a Somogy Megyei Területi Hulladékgazdálkodási Tervvel összhangban – az önkormányzat illetékességi területén megvalósuló hulladékgazdálkodás stratégiai feladatainak cselekvési programját, a hulladékkezelési tevékenységek racionalizálását elősegítő intézkedéseket, a végrehajtás sorrendjét és hatékonyságát, a megvalósításhoz szükséges eszközöket és létesítményeket, valamint ezek becsült költségeit és finanszírozási módját.

13. Hulladékkezelő telep: a települési hulladék begyűjtésére, átvételére és az egyes hulladékfajták további tárolására, átrakására, előkezelésére, illetőleg hasznosítására vagy ártalmatlanítására szolgáló telephely.
14. Hulladékgyűjtő udvar (hulladékudvar): az elkülönítetten (szelektíven) begyűjthető települési szilárd, valamint a környezetvédelmi hatóság által engedélyezett veszélyes hulladékok átvételére és az elszállításig elkülönített módon történő tárolására szolgáló, felügyelettel ellátott zárt begyűjtőhely.
15. Hulladékgyűjtő sziget (gyűjtősziget): a háztartásokban keletkező hasznosításra alkalmas, különböző fajtájú, elkülönítetten gyűjtött háztartási hulladék begyűjtésére szolgáló, lakóövezetben, közterületen kialakított, felügyelet nélküli, folyamatosan rendelkezésre álló begyűjtőhely, szabványosított edényzettel, amely edényzet kizárólag a rajta egyértelműen megjelölt fajtájú települési szilárd hulladék szelektív begyűjtésére szolgál, a közszolgáltatást igénybe vevők részére.
16. Felállítási hely: az egyes ingatlanokon belül felállított hulladékgyűjtő edények helye.
17. Ürítési hely: az a hely (többnyire közterület), ahol a hulladékgyűjtő edények gépjárműre történő ürítése történik.
18. Ártalmatlanítóhely: a települési szilárd hulladék ártalmatlanítását szolgáló, kizárólag erre a célra létesített és az önkormányzat által kijelölt lerakóhely, létesítmény.
19. Hulladéklerakó telep (hulladéklerakó): műszaki védelemmel létesített, folyamatos ellenőrzést biztosító rendszerrel ellátott, a települési szilárd hulladék föld felszínén vagy földben történő ártalmatlanítására szolgáló műtárgyak és kiszolgáló létesítmények összessége.
20. Hulladékgazdálkodás: a hulladékkal összefüggő tevékenységek rendszere, beleértve a hulladék keletkezésének megelőzését, mennyiségének és veszélyességének csökkentését, kezelését, ezek tervezését és ellenőrzését, a kezelő berendezések és létesítmények üzemeltetését, bezárását, utógondozását, a működés felhagyását követő vizsgálatokat, valamint az ezekhez kapcsolódó szaktanácsadást és oktatást.
21. Hulladékkezelő: aki a települési szilárd hulladékot gazdasági tevékenysége körében az ingatlantulajdonostól átveszi, kezeli, begyűjti, elszállítja, tárolja, hasznosítja, illetve ártalmatlanítja.
22. Hulladékkezelési engedély: a környezetvédelmi hatóság által a települési hulladékkal kapcsolatos tevékenységek végzésének feltételeiről szóló 213/2001. (XI. 14.) Korm. rendelet 20. § (1) bekezdésében foglalt tevékenységek, vagy tevékenység valamelyike végzésének engedélyezésére vonatkozó okirat.
23. Hasznosítás: a települési szilárd hulladéknak vagy valamely összetevőjének a termelésben vagy a szolgáltatásban történő hasznosítása.
24. Hulladékkezelési közszolgáltatás: a rendelet hatálya alá tartozó települési szilárd hulladéknak az ingatlantulajdonosoktól a közszolgáltató által történő rendszeres begyűjtése, elszállítása, a hulladék egyes összetevőinek elkülönítetten történő gyűjtése, ártalmatlanítása, valamint hulladékkezelő telep, hulladéklerakó, hulladékgyűjtő udvar és hulladékgyűjtő sziget létesítése és működtetése.
25. Hulladékkezelési tevékenység: a hulladék gyűjtése, begyűjtése, szállítása, előkezelése, tárolása, hasznosítása és ártalmatlanítása.
26. Gyűjtés: a települési szilárd hulladék rendezett összeszedése, válogatása a további kezelésre történő elszállítás érdekében.
27. Begyűjtés: a települési szilárd hulladéknak a hulladék birtokosaitól történő átvétele a hulladék birtokosa vagy a begyűjtő telephelyén, továbbá a begyűjtőhelyen (gyűjtőpontokon, hulladékgyűjtő udvaron, tároló-kezelő telepen) és a további kezelés érdekében történő összegyűjtés, válogatás a begyűjtő telephelyén.
28. Szállítás: a települési szilárd hulladék telephelyen kívüli mozgatása, beleértve a szállítmányozást és a fuvarozást is.
29. Ártalmatlanítás: a települési szilárd hulladék okozta környezetterhelés csökkentése, környezetet veszélyeztető, szennyező, károsító hatásának megszüntetése, kizárása, amely történhet hulladéklerakóban történő lerakással, termikus ártalmatlanítással és más kémiai, biológiai vagy fizikai eljárással.
30. Előkezelés: a települési szilárd hulladék begyűjtését, tárolását, hasznosítását, illetőleg ártalmatlanítását elősegítő, azok biztonságát növelő, a környezetterhelést csökkentő tevékenység, amely a hulladék fizikai, kémiai, biológiai tulajdonságainak megváltoztatásával jár.
Fizikai előkezelésnek minősül az elkülönítetten begyűjtött szilárd hulladék olyan további válogatása, szétválasztása, osztályozása (aprítás, tömörítés, bálázás), amelynek segítségével a hasznosítás vagy ártalmatlanítás könnyebben megvalósítható.

31. Hasznosítóhely: a települési szilárd hulladéknak vagy valamely összetevőjének a termelésben vagy a szolgáltatásban történő felhasználására szolgáló, kizárólag erre a célra létesített és az önkormányzat által erre kijelölt létesítmény.
32. Közterület: közhasználatra szolgáló minden olyan állami vagy önkormányzati tulajdonban álló terület, amelyet a rendeltetésének megfelelően (különösen közlekedés biztosítása, pihenő- és emlékhelyek, közművek elhelyezése, stb. céljára, beleértve az ilyen zöldterületet is) bárki használhat, és az ingatlan-nyilvántartás ekként tart nyilván. Egyéb (magán) ingatlanoknak a közforgalom számára - arról szóló külön szerződés (okirat) keretei között – a tulajdonos (vagy bejegyzett használó) által megnyitott és kijelölt része. 
33. Járda: gyalogos közlekedésre szolgáló szilárd burkolatú, az ingatlan telekhatára és az úttest széle közötti útterület, szilárd burkolat hiányában az ingatlan melletti egy méter széles területsáv tekintendő ilyen területnek. 
34. Járdához tartozó terület: A járda területén kívül a szilárd útburkolattal ellátott területrész és a járdaszegély közötti változó szélességű és minőségű (pl. még üres, füves vagy virágos) sáv, kivéve a közút tartozékát képező, az úttest melletti padkát és útárkot. 
35. Úttest: járművek közlekedésére szolgáló útterület, függetlenül annak szélességétől és az útburkolat minőségétől.
36. Tisztántartás: az egyes ingatlanok és közterületek tisztaságának megőrzése, takarítása, hó- és síkosság mentesítése, portalanítása.
37. Lomtalanítás alá tartozó települési szilárd hulladék: az az alkalmilag képződött települési szilárd hulladék, amely a közszolgáltató által rendszeresített gyűjtőedényzetben mérete miatt nem helyezhető el;
38. Ingatlantulajdonos: az a természetes vagy jogi személy, illetve jogi személyiséggel nem rendelkező szervezet, akinek/amelynek tulajdonában, birtokában, vagy használatában levő ingatlanon települési szilárd hulladék keletkezik. 
39. Közszolgáltató: a Vörs község közigazgatási területén a települési szilárd hulladékkal kapcsolatos helyi közszolgáltatás ellátására az e rendelet szerint kizárólagosan feljogosított hulladékkezelő, az AVE Zöldfok Településgazdálkodási és Kommunális Zrt., aki Vörs Község területén a települési szilárd hulladékkal kapcsolatos hulladékkezelési közszolgáltatás ellátására a mindenkor hatályos jogszabályok előírásainak megfelelő eljárás lefolytatásával, a rendeletben meghatározott időtartamra kizárólagos jogot szerzett vállalkozás - jelen rendeletben nevesített - jogi személy.
40. Közszolgáltatási díj: az önkormányzat rendeletében meghatározott, a rendelet hatálya alá tartozó települési szilárd hulladékkal összefüggő hulladékkezelési közszolgáltatás igénybevételéért az ingatlantulajdonos által a Közszolgáltatónak fizetendő, a jelen rendeletben meghatározott díjfizetési időszakra vonatkozóan megállapított díj.
41. Háztartás: emberek közös életvitele, amelyben közös gazdálkodással biztosítják életük fenntartását, így az étkezést, lakhatást, a tisztálkodást stb..
42. Gazdálkodó szervezet: a Ptk. 685. § c. pontjában felsorolt valamennyi szerv továbbá az ügyvéd, az ügyvédi iroda, a közjegyző, a bírósági végrehajtó. 
43. Közszolgáltatással összefüggő személyes adatok: közszolgáltatást igénybe vevő neve, lakcíme, születési helye és ideje, anyja neve.
44. Zöldhulladék: kerti hulladék, amely olyan növényi maradvány, amely a község közigazgatási területén lévő belterületi ingatlanok (lakóház, építési telek, üdülő) mezőgazdasági művelésével kapcsolatban keletkezik. (pl. fű, szőlővenyige, gyümölcsfa nyesedék)
45. Közszolgáltatással összefüggő személyes adat: a közszolgáltatást igénybevevő neve, lakcíme, születési helye és ideje, anyja neve.
3. A hulladékkezelési közszolgáltatás hatálya

4. §

Vörs Község Önkormányzata a jelen rendeletben foglaltak szerint hulladékkezelési közszolgáltatást szervez a települési szilárd hulladék rendszeres gyűjtésére, elszállítására, ártalmatlanítására és kezelésére és a felsorolt tevékenységek ellátásáról kötelező helyi közszolgáltatás útján gondoskodik. 

5. §
(1)A hulladékkezelési közszolgáltatás Vörs Község közigazgatási területére terjed ki.
(2) A hulladékkezelési közszolgáltatás kiterjed Vörs Község közigazgatási területén lévő valamennyi ingatlantulajdonosánál, tulajdonosi közösségénél, birtokosánál vagy használójánál keletkező települési szilárd hulladékra, (a továbbiakban együtt: ingatlantulajdonos). Az ingatlantulajdonos az ingatlanán keletkező települési szilárd hulladék gyűjtéséről és annak begyűjtésére feljogosított és engedéllyel rendelkező hulladékkezelőnek történő átadásáról az e rendeletben meghatározott módon köteles gondoskodni.
(3) Az ingatlantulajdonos a jelen rendeletben meghatározottak szerint jogosult és köteles igénybe venni a hulladékkezelési közszolgáltatást.
(4) A község közigazgatási területén a hulladékkezelési közszolgáltatás teljesítésére kizárólagosan jogosult hulladékkezelő az AVE Zöldfok Településgazdálkodási és Kommunális Zrt. (8601 Siófok Bajcsy Zs. u. 220.) – amely a kötelező közszolgáltatónak minősül – (a továbbiakban: Közszolgáltató). A Közszolgáltató,  Vörs Község közigazgatási területén a települési szilárd hulladékkal kapcsolatos kötelező helyi közszolgáltatás teljesítésére jogosult, illetőleg kötelezett. A Közszolgáltató végzi a község települési szilárd és lakossági veszélyes hulladékainak gyűjtését és szállítását, és gondoskodik a szilárd hulladék elhelyezéséről, a hulladéklerakó üzemeltetéséről.
(5) Az együttműködés tartalmát és feltételeit külön szerződés rögzíti. 
II. Fejezet

A települési szilárd hulladékkal kapcsolatos hulladékkezelési közszolgáltatás
4. Az önkormányzat közszolgáltatással kapcsolatos feladatai
6. §
(1) Az önkormányzat az ingatlantulajdonosoknál keletkező települési szilárd hulladék kezelésére hulladékkezelési közszolgáltatást szervez és tart fenn. Feladata e tekintetben különösen 

a) a helyi közszolgáltatás körébe tartozó települési szilárd hulladék rendszeres begyűjtésének, elszállításának és ártalmatlanításának megszervezése;
b) a közszolgáltatás ellátására a szolgáltató kiválasztása, a szolgáltatóval szerződés megkötése;
c) a közszolgáltatás díjának és a díjfizetés rendjének megállapítása;
d) a települési szilárd hulladékkal kapcsolatos egyes, a jogszabályokban meghatározott hatósági jogkörök gyakorlása;
e) a közszolgáltatással összefüggő egyéb jogszabályokban nem rendezett önkormányzati feladat és hatáskör megállapítása.
(2) A közszolgáltatás a közszolgáltatás ellátására feljogosított szolgáltató szállító eszközével a közterületen vagy az ingatlanon gyűjtőedényben összegyűjtött, a jelen rendelet 3.§ 1. pontjában megjelölt települési szilárd hulladéknak a szilárd hulladék elhelyezés céljából történő rendszeres elszállítására terjed ki.
(3) Az önkormányzat a települési szilárd hulladékkal kapcsolatos feladatainak megvalósítása során a Hgt.-ben megfogalmazott célok elérése érdekében együttműködik más települési önkormányzatokkal.

5. A hulladékkezelési közszolgáltatás tartalma

7. §

A hulladékkezelési közszolgáltatás - a tevékenység tartalmában - az alábbiakra terjed ki:
a)az ingatlantulajdonos által a Közszolgáltató szállítóeszközeihez rendszeresített gyűjtőedényben, vagy a rendeletben megjelölt egyéb módon az ingatlanon gyűjtött és a Közszolgáltató rendelkezésére bocsátott települési szilárd hulladék begyűjtésére és rendszeres, illetve alkalmi elszállítására;
b) az ingatlanon összegyűjtött nagy darabos, lomtalanítás körébe vont települési szilárd hulladék évente egyszeri, a Közszolgáltató által meghatározott időpontban és helyen, erre a célra biztosított szállítóeszközén történő begyűjtésére és a Közszolgáltató általi elszállítására;

c) hulladéklerakó, hulladékgyűjtő szigetek és a hulladék ártalmatlanítását szolgáló létesítmények létesítésére, működtetésére és üzemeltetésére;

d) az a) és b) pontokban foglaltak szerint gyűjtött, begyűjtött és elszállított települési szilárd hulladék ártalmatlanítására;

e) a települési szilárd hulladék egyes összetevőinek más összetevőktől elkülönített, szelektív begyűjtése (továbbiakban: szelektív begyűjtés).

f) az önkormányzattal történt előzetes megállapodás alapján az illegális hulladéklerakók felszámolására.

6. A Közszolgáltató hulladékkezelési közszolgáltatással
kapcsolatos jogai és kötelezettségei

8. §

(1) A Közszolgáltató kötelessége az e rendeletben és a közszolgáltatási szerződésben foglaltak szerint - a környezetvédelmi, valamint az egyéb jogszabályi előírások megtartásával - a közszolgáltatás igénybevételére köteles, vagy azt igénybe vevő ingatlantulajdonosoktól

a) a Közszolgáltató szállítóeszközeihez rendszeresített gyűjtőedényben vegyesen gyűjtött háztartási hulladék és háztartási hulladékhoz hasonló jellegű és összetételű hulladék házhoz menő járattal történő rendszeres begyűjtése és elszállítása,

b) a Közszolgáltató által fenntartott és működtetett szelektív hulladékgyűjtő szigeteken, továbbá a szállítóeszközeihez rendszeresített gyűjtőedényben, vagy más eszközben szelektíven gyűjtött települési szilárd hulladék begyűjtése, 

c) a Közszolgáltató által erre a célra biztosított szállítóeszközén az ingatlanon összegyűjtött és a Közszolgáltató rendelkezésére bocsátott nagy darabos, lomtalanítás körébe vont települési szilárd hulladék évente egyszeri - a Közszolgáltató által meghatározott időpontban és helyen - történő begyűjtése és elszállítása, 

d) a közterületi hulladéknak a Közszolgáltató szállítóeszközeihez rendszeresített gyűjtőedényben vagy a Közszolgáltató által rendelkezésre bocsátott más eszközben, egyedi megrendelés alapján történő alkalmi begyűjtése és elszállítása,

e) a begyűjtött és elszállított települési szilárd hulladék kezelésére szolgáló hulladéklerakó, hulladékgyűjtő szigetek üzemeltetése,

f) az a)-b) pontokban foglaltak szerint begyűjtött és elszállított települési szilárd hulladék hasznosításra történő átadása,

g) a hulladék ártalmatlanítását szolgáló létesítmények - magasabb szintű jogszabályokban foglalt - utógondozása és monitorozása körébe tartozó feladatok ellátása.

(2) A Közszolgáltató a magasabb szintű jogszabályokban és e rendeletben foglaltak szerint köteles eleget tenni adatszolgáltatási és nyilvántartási kötelezettségének. 

(3) A Közszolgáltató köteles a képviselő testület számára közszolgáltatói tevékenységéről évente részletes beszámolót, valamint költségelszámolást készíteni a közszolgáltatási tevékenység éves értékeléséhez.
(4) A Közszolgáltató a hulladékkezelési közszolgáltatást akkor láthatja el, ha

a) biztosítani tudja a közszolgáltatás - külön jogszabályban meghatározott - személyi és tárgyi, valamint közegészségügyi feltételeit, amelyek garantálják a közszolgáltatás tartós, rendszeres és a környezetvédelmi szempontoknak maradéktalanul megfelelő ellátását;

b) a magasabb szintű jogszabályokban megkövetelt, a hulladékkezelési közszolgáltatás ellátásához szükséges környezetvédelmi hatósági engedéllyel rendelkezik;

c) rendelkezik a külön jogszabályban meghatározottaknak megfelelő mértékű biztosítékkal, garanciával;

d) az önkormányzattal közszolgáltatási szerződést kötött.

(5) A Közszolgáltató a közszolgáltatási szerződésben foglaltak alapján a hulladékkezelési közszolgáltatás teljesítésére, valamint a közszolgáltatási díj beszedésére közreműködőt vehet igénybe. 

(6) A Közszolgáltató, amennyiben a kötelezően ellátandó közszolgáltatás mellett hulladékkezelési engedélyének megfelelően egyéb hulladékgazdálkodási tevékenységet is folytat, a közszolgáltatás kereteibe nem tartozó más hulladékkezelési szolgáltatás költségeit, elszámolását és díját köteles elkülöníteni és e költségeket a közszolgáltatás díjából nem lehet finanszírozni.

(7) A Közszolgáltató a közszolgáltatással összefüggő személyes adat kezelésére a  Hgt. 23.§ g) pontja alapján a jelen önkormányzati rendeletben foglalt mértékben és terjedelemben jogosult.

(8) A Közszolgáltató a közszolgáltatással összefüggő, a Hgt. 23.§ g) pontjában és a jelen önkormányzati rendelet 3. § 45. pontjában meghatározott személyes adat kezelésére jogosult. 
A közszolgáltatással összefüggő személyes adat csak a cél megvalósulásához szükséges mértékben és ideig kezelhető.

(9) A Közszolgáltató megfelelő technikai és szervezési intézkedésekkel köteles gondoskodni az adatok biztonságáról.
Az adatokat védeni köteles különösen a jogosulatlan hozzáférés, a megváltoztatás, a nyilvánosságra hozás vagy törlés, illetőleg a sérülés vagy a megsemmisülés ellen.

(10) A Közszolgáltató a közszolgáltatással összefüggő személyes adatokat az ingatlantulajdonos, illetve az ingatlan nyilvántartásban szereplő jogosult azonosítására, a közüzemi szerződés teljesítésével, a jogszabályban előírt ellenőrzések végrehajtásával kapcsolatos feladatok ellátásra, számlázásra, postázásra, a közüzemi díj hátralékok behajtására használhatja fel.

(11) A Közszolgáltató nem jogosult az általa kezelt közszolgáltatással összefüggő személyes adat nyilvánosságra hozatalára.

7. A közszolgáltatási szerződés

9. §

(1) Az önkormányzat a közszolgáltatás ellátásának megszervezésére, fenntartására vonatkozóan a magasabb szintű jogszabályokban és jelen rendeletben foglaltak szerint köteles eljárni. A képviselő-testület – a magasabb szintű jogszabályokban meghatározottak szerint – a pályázat nyertesével (nyerteseivel) az eredményhirdetést követő 30 napon belül, illetve a pályázati eljárás nélkül kijelölt Közszolgáltatóval a közszolgáltatás ellátására szerződést köt. A közszolgáltatási szerződés nyilvános.

(2) A közszolgáltatási szerződést a települési szilárd hulladék ártalmatlanítását végző hulladékkezelővel legalább 10 évre szólóan kell megkötni. A kizárólag a hulladék begyűjtésére, illetve szállítására vonatkozó szerződés legfeljebb 10 évre szólóan köthető meg. Ez utóbbi szerződésben meg kell határozni a hulladék ártalmatlanítását végző közszolgáltatót.

(3) A szerződés az aláírás napján jön létre, és - ha a rendelet eltérően nem rendelkezik - az aláírást követő év első napjától számítottan a (2) bekezdésben meghatározott év utolsó napján szűnik meg.

(4) A közszolgáltatási szerződés részletes feltételeit és tartalmi követelményeit a magasabb szintű jogszabályokkal összhangban jelen rendelet állapítja meg. A közszolgáltatási szerződésben rögzíteni kell a hulladékkezelési közszolgáltatás körében:

a) a közszolgáltatás megnevezését, tartalmát, a közszolgáltatás teljesítésének területi határát,

b) azt a tényt, hogy a Közszolgáltató vállalta a megjelölt közszolgáltatás teljesítését,

c) a közszolgáltatási szerződés időtartamát,

d) a települési szilárd hulladékok gyűjtésének módját, valamint az elkülönítetten (szelektíven) gyűjthető és hasznosítható hulladékok körét és gyűjtésének, valamint hasznosításának módját,

e) a közszolgáltatás igazolási és ellenőrzési kötelezettségét, annak módját,

f)  a közszolgáltatás finanszírozásának elveit és módszereit, amennyiben az önkormányzat ilyen kötelezettséget vállal, annak teljesítési feltételeit és biztosítékait,

g) a közszolgáltatás díjára vonatkozó rendelkezéseket, kiemelten a közszolgáltatás díjának megállapítására vonatkozó módszer leírását, a díjnak a szerződés megkötésekor érvényesíthető legmagasabb mértékét és a díj megváltoztatása érdekében alkalmazandó eljárást,

h) a Közszolgáltató által igazolt díjhátralék kiegyenlítésére vonatkozó eljárást,

i)  a Közszolgáltatónak a lakosság és az ingatlantulajdonosok irányában fennálló tájékoztatási kötelezettségét, és teljesítésének módját,

j)  azokat a feltételeket, amelyek mellett a Közszolgáltató a közszolgáltatás teljesítésére közreműködőt vagy teljesítési segédet vehet igénybe, s ez utóbbiakért történő felelősségvállalást,

k) a szerződés módosításának lehetséges okait és eljárási rendjét.

(5) A közszolgáltatási szerződésben az önkormányzat kötelességeként kell meghatározni

a) a közszolgáltatás hatékony és folyamatos ellátásához a Közszolgáltató számára szükséges információk szolgáltatását,

b) a közszolgáltatás körébe tartozó és a településen folyó egyéb hulladékkezelési tevékenységek összehangolásának elősegítését,

c) a települési igények kielégítésére alkalmas, a hulladék gyűjtésére, kezelésére, ártalmatlanítására szolgáló helyek és létesítmények kijelölését,

d) a Közszolgáltató kizárólagos közszolgáltatási jogának biztosítását.
(6) A közszolgáltatási szerződésben a közszolgáltató kötelességeként kell meghatározni

a) a közszolgáltatás folyamatos és teljes körű ellátását,

b) a közszolgáltatás meghatározott rendszer, módszer és gyakoriság szerinti teljesítését,

c) a közszolgáltatás teljesítéséhez szükséges mennyiségű és minőségű jármű, gép, eszköz, berendezés biztosítását, valamint a szükséges létszámú és képzettségű szakember alkalmazását,

d) a közszolgáltatás folyamatos, biztonságos és bővíthető teljesítéséhez szükséges fejlesztések, beruházások és karbantartások elvégzését,

e) a közszolgáltatás körébe tartozó hulladék ártalmatlanítására a Képviselő-testület által kijelölt helyek és létesítmények igénybevételét,

f)  a Közszolgáltató által alkalmazott közszolgáltatási díj mértékéről és az alkalmazás tapasztalatairól a képviselő-testületnek történő évenkénti egyszeri tájékoztatást,

g) a közszolgáltatás teljesítésével összefüggő adatszolgáltatás rendszeres teljesítését és meghatározott nyilvántartási rendszer működtetését,

h) a fogyasztók számára könnyen hozzáférhető ügyfélszolgálat és tájékoztatási rendszer működtetését,

i)  a fogyasztói panaszok és észrevételek elintézési rendjének megállapítását,

(7) A közszolgáltatási szerződés megszűnik:

a) a benne meghatározott időtartam lejártával,

b) a Közszolgáltató jogutód nélküli megszűnésével,

c) elállással, ha a teljesítés még nem kezdődött meg,

d) felbontással a teljesítés megkezdését követően,

e) felmondással.

(8) A képviselő-testület írásban, indokolással a közszolgáltatási szerződést akkor mondhatja fel, ha:

a) a Közszolgáltató - a közszolgáltatás ellátása során - a tevékenységére vonatkozó jogszabályokat vagy hatósági előírásokat súlyosan megsértette, és a jogsértés tényét bíróság vagy hatóság jogerősen megállapította,

b) a Közszolgáltató a közszolgáltatási szerződésben megállapított kötelezettségét neki felróhatóan súlyosan megszegte.

(9) A Közszolgáltató a közszolgáltatási szerződést írásban, indokolással akkor mondhatja fel, ha az önkormányzat a közszolgáltatási szerződésben meghatározott kötelezettségét - a Közszolgáltató felszólítása ellenére - súlyosan megsérti, és ezzel a Közszolgáltatónak kárt okoz vagy akadályozza a közszolgáltatás teljesítését.

(10) A közszolgáltatási szerződés felmondása esetén a képviselő-testületnek haladéktalanul intézkednie kell a közszolgáltatás ellátásának biztosításáról.

(11) A Közszolgáltató a szerződéstől a teljesítés megkezdése előtt elállhat, azt követően felbonthatja, ha a közszolgáltatási szerződés megkötését követően alkotott jogszabály a közszolgáltatási szerződés tartalmi elemeit úgy változtatja meg, hogy az a közszolgáltatónak a közszolgáltatás szerződésszerű teljesítése körébe tartozó lényeges és jogos érdekeit jelentős mértékben sérti.

(12) Jelen rendelet rendelkezései külön szerződési kikötés hiányában is, továbbá akkor is a szerződés részévé válnak, ha arról a felek nem rendelkeznek.

III. Fejezet

A közszolgáltatás igénybevételével összefüggő kötelezettségek és jogosultságok

8. Az ingatlantulajdonosok és a gazdálkodó szervezetek
hulladékkezelési közszolgáltatás igénybevételével
kapcsolatos jogai és kötelezettségei 

10. §

(1) Az ingatlantulajdonos köteles az önkormányzat által szervezett közszolgáltatás igénybevételére: az ingatlanán keletkező települési szilárd hulladék e rendeletben előírtak szerinti gyűjtésére, a Közszolgáltatónak történő átadására, valamint a közszolgáltatási díj megfizetésére. 

(2) Az ingatlantulajdonost nem terheli az (1) bekezdésben foglalt kötelezettség az olyan beépítetlen ingatlana tekintetében, ahol senki sem tartózkodik, és ahol települési szilárd hulladék nincs vagy nem keletkezik.

(3) Az az ingatlantulajdonos, akinek ingatlanán települési szilárd hulladék keletkezik, de az ingatlana egyidejűleg gazdálkodó szervezet cégnyilvántartásban bejegyzett székhelyéül, telephelyéül vagy fióktelepéül is szolgál, köteles a települési szilárd hulladékát a gazdálkodó szervezetnek az ingatlanon folytatott gazdasági tevékenysége során keletkezett települési szilárd hulladéktól elkülönítetten gyűjteni és arra a közszolgáltatást igénybe venni, feltéve, hogy a gazdasági tevékenységével összefüggésben keletkezett települési szilárd hulladékának kezeléséről nem a közszolgáltatás keretében gondoskodik, a vonatkozó jogszabályban foglaltaknak megfelelően.

11. §

(1) Gazdálkodó szervezet akkor köteles a közszolgáltatás igénybevételére, ha a gazdasági tevékenységével összefüggésben keletkezett települési szilárd hulladékának kezeléséről (hasznosításáról vagy ártalmatlanításáról) a Hgt. 13. §-ában foglaltaknak megfelelően nem gondoskodik.

(2) A Hgt. 13. §-ában előírtak szerintinek minősül a települési szilárd hulladék kezelése (hasznosítása vagy ártalmatlanítása), ha a gazdálkodó szervezet
a) a hasznosításra vagy ártalmatlanításra vonatkozó kötelezettségéről az erre feljogosított és környezetvédelmi felügyelőség engedélyével rendelkező kezelőnek történő átadással, a kezelés költségeinek megfizetésével gondoskodik, vagy

b) e kötelezettségét a környezetvédelmi felügyelőség által engedélyezett, megfelelő hasznosító vagy ártalmatlanító eljárás, berendezés, létesítmény alkalmazásával saját maga teljesíti.

(3) A (2) bekezdésben foglalt kötelezettségének teljesítése ellenére is köteles a gazdálkodó szervezet a közszolgáltatás igénybevételére, ha a közszolgáltatás keretében nyújtott hulladékkezelés a környezetvédelmi felügyelőség által igazoltan környezeti szempontból a (2) bekezdésben foglaltaknál lényegesen kedvezőbb megoldással történik.

(4) Az ingatlantulajdonos ingatlanán a gazdálkodó szervezetnek az ingatlanon folytatott gazdasági tevékenysége során keletkezett települési szilárd hulladéka tekintetében az (1)-(3) bekezdésben foglaltak az irányadók azzal, hogy a termelés vagy szolgáltatás során keletkező háztartási hulladékkal együtt kezelhető hulladékot a hulladék termelője (birtokosa) telephelye határain belül hulladékkezelési engedély nélkül gyűjtheti, szállíthatja és azt fizikai előkezelésnek vetheti alá.

(5) A gazdálkodó szervezet a nem a gazdasági tevékenységével összefüggésben keletkezett, a háztartási hulladékhoz hasonló jellegű és összetételű települési szilárd hulladékának kezeléséről a közszolgáltatás keretein kívül gondoskodhat az (2) bekezdés szerint.

12. §

(1) Az ingatlantulajdonos köteles az ingatlanán keletkező települési szilárd hulladékot az e rendeletben meghatározott módon és helyen gyűjteni, továbbá hasznosításáról vagy ártalmatlanításáról gondoskodni.

(2) Az ingatlantulajdonos alapvető kötelessége az (1) bekezdés tekintetében, hogy: 

a) az ingatlanán keletkező települési szilárd hulladék kezelésére az önkormányzat által szervezett közszolgáltatást igénybe vegye, és a hulladékot az e rendeletben feljogosított hulladékkezelőnek adja át, és a közszolgáltatási díjat kiegyenlítse,

b) a hulladék gyűjtése során megfelelő gondossággal járjon el annak érdekében, hogy a hulladék mások életét, testi épségét és egészségét, valamint jó közérzetét ne veszélyeztesse, a település természetes és épített környezetét ne szennyezze, a növény és állatvilágot ne károsítsa, a közrendet és a közbiztonságot ne zavarja,

c) az ingatlanán keletkező hulladékot alacsony szinten tartsa, feleslegesen hulladékot ne bocsásson ki,

d) a települési szilárd hulladékot szelektíven szétválogassa, 

e) a hulladékgyűjtő szigeteken elhelyezett edényzetekbe a külön gyűjtendő fehér, színes üveg, papír és műanyag hulladékát elhelyezze, 

f) a veszélyes hulladékot külön gyűjtse és a közszolgáltatónak a veszélyes hulladék gyűjtési napokon átadja, 

g) a maradék (szelektíven szétválogatott és veszélyes hulladéktól mentes) szilárd hulladékot – különös tekintettel a hulladék további kezelésére – az elszállításra való átvételig gyűjtse, tárolja.

(3) Az ingatlan tulajdonosa köteles a közszolgáltatónak bejelenteni, ha tulajdonos változás vagy egyéb ok miatt a közszolgáltatás igénybevételére kötelezetté válik.

9. Adatszolgáltatási és nyilvántartási kötelezettség

13. §

(1) Az ingatlantulajdonos és a gazdálkodó szervezet köteles eleget tenni a hulladékkal kapcsolatos nyilvántartási és adatszolgáltatási kötelezettségének a Hgt. és a Hgt. 59. § (1) bekezdés e) alpontja szerinti kormányrendelet szabályai szerint.

(2) A közszolgáltatást igénybevevő ingatlantulajdonosok tekintetében, akik települési szilárd hulladékukat a Közszolgáltatónak adják át, a magasabb szintű jogszabályokban megkövetelt hulladékok nyilvántartásáról és bejelentéséről a Közszolgáltató gondoskodik.

(3) Azok a gazdálkodó szervezetek, amelyek a gazdasági tevékenységükkel összefüggésben keletkezett települési szilárd hulladékuk kezelésére nem a Közszolgáltatást veszik igénybe, kötelesek erről a tényről a Közszolgáltató egyidejű tájékoztatása mellett a körjegyzőt értesíteni és ezzel egyidőben igazolniuk kell, hogy a mentesülés alapjául szolgáló feltételeknek megfelelnek.

(4) A (3) bekezdés szerinti igazolási kötelezettségnek a gazdálkodó szervezet a már működő létesítmény, berendezés esetén az e rendelkezés hatálybalépésétől számított 30 napon belül, a hatálybalépést követően igénybevenni kívánt létesítmény, berendezés esetén az üzembehelyezéstől számított 15 napon belül köteles eleget tenni.

IV. Fejezet

A hulladékkezelési közszolgáltatás ellátásának rendje

10. A közszolgáltatás igénybevételének módja és feltételei

14. §
(1) Az ingatlantulajdonos és a Közszolgáltató közötti jogviszonyt vagy a közszolgáltatás igénybevételének ténye hozza létre vagy az a tény, hogy a közszolgáltató a közszolgáltatást az ingatlantulajdonos részére felajánlja, illetve a közszolgáltatás teljesítésére rendelkezésre áll. 


(2) A hulladékkezelési helyi közszolgáltatás lényeges feltételeiben bekövetkezett
változásokról az Önkormányzat az ingatlantulajdonost - a változás bekövetkezése
előtt - köteles értesíteni. 

(3) A közszolgáltatás teljesítésének feltételeiben bekövetkezett változásról az Önkormányzat értesíti az ingatlantulajdonosokat.
A háztartási szilárd hulladékkal kapcsolatos helyi közszolgáltatás kötelező igénybevételének feltételeiről szóló értesítés mintáját e rendelet 1. melléklete tartalmazza.

(4) Az ingatlantulajdonos köteles a Közszolgáltatónak bejelenteni az ingatlanán rendszeresen keletkező települési szilárd hulladék keletkezésének tényét.

(5) A hulladék begyűjtésének, elszállításának rendjét (gyakoriság, útvonal és időpont) az ingatlantulajdonosnál keletkező hulladékmennyiség figyelembevételével az Önkormányzat határozza meg és arról az ingatlantulajdonost a (3) bekezdés szerint értesíti.

15. §

(1) Az a gazdálkodó szervezet, amely köteles a közszolgáltatást igénybe venni és a körjegyző által vezetett nyilvántartásban nem szerepel, a közszolgáltatás teljesítésére a Közszolgáltatóval írásbeli szerződést köt.

(2) Ha az (1) bekezdésben említett gazdálkodó szervezet a közszolgáltatást az előírások ellenére sem veszi igénybe, a Közszolgáltató a körjegyzőt köteles értesíteni, és az értesítéssel egyidejűleg felhívja a gazdálkodó szervezetet az írásbeli szerződés megkötésére.

(3) Azt a gazdálkodó szervezetet, amely a körjegyző által vezetett nyilvántartásban nem szerepel és hulladékkezelési kötelezettségének nem tesz eleget, a körjegyző felhívja a hulladék keletkezés tényének és mennyiségének bejelentésére és a szerződés megkötésére.

(4) Ha a gazdálkodó szervezet nem tesz eleget a szerződéskötésre vonatkozó kötelezettségének a körjegyző által megjelölt időpontban, a Közszolgáltató a bíróságtól kérheti a szerződés létrehozását az e rendeletben meghatározott tartalommal, továbbá igazolt költségének és kárának megtérítését. A kár mértékének megállapításánál a gazdálkodó szervezetnél keletkezett hulladékmennyiség alapján az e rendelet 2. melléklete szerinti díjazást kell alapul venni.
11. A gazdálkodó szervezetekkel megkötendő szerződés egyes tartalmi elemei
16. §

(1) A szerződésben meg kell határozni a szerződést kötő feleket: a Közszolgáltatót és a gazdálkodó szervezetet cégjegyzékszerűen, cégjegyzékszám, név, székhely szerint, az adószámot és a bankszámlaszámot is feltüntetve.

(2) A szerződésben meg kell jelölni:

a) a közszolgáltatás igénybevételének kezdő napját,

b) a teljesítés helyét és módját,

c) a gazdálkodó szervezet rendelkezésére bocsátott gyűjtőedényt űrtartalom és darabszám szerint,

d) az ürítési gyakoriságot és az ürítés idejét napok szerint,

e) nem előre meghatározott időben történő ürítés esetén az ürítés módját,

f) a gazdálkodó szervezet által meghatározott, az ingatlanon előreláthatólag keletkező hulladék mennyiségét, amelyre a közszolgáltatást igénybe veszi.

(3) A szerződésben rendelkezni kell továbbá:

a) a gyűjtőedények használatának jogcíméről és módjáról,

b) a közszolgáltatási díjról,

c) a közszolgáltatási díj megfizetésének módjáról,

d) a szerződés módosításának, felmondásának feltételeiről,

e) az irányadó jogszabályok meghatározásáról,

f) szerződés megszűnése eseteiről,

g) a polgári peres eljárás esetében a kizárólagos illetékességgel eljáró bíróságról.

(4) A gazdálkodó szervezet a szerződést írásban, 30 napos határidővel mondhatja fel.

(5) A gazdálkodó szervezet a szerződést akkor mondhatja fel

a) ha a község közigazgatási területén megszűnt az a gazdasági tevékenysége, amellyel összefüggésben a települési szilárd hulladéka keletkezett, vagy

b)
ha a gazdasági tevékenységével összefüggésben keletkezett települési szilárd hulladékának kezeléséről a továbbiakban a jelen rendeletben foglaltak szerint nem a közszolgáltatás keretében gondoskodik, vagy

c) ha a Közszolgáltatónak megszűnik az e rendelet szabályain alapuló, a hulladékkezelési közszolgáltatásra vonatkozó kizárólagos jogosítványa.
(6) A felmondás akkor érvényes, ha a gazdálkodó szervezet - a bejelentés érkeztetett írásbeli példányának csatolásával - egyidejűleg igazolja, hogy a jelen rendelet szerinti nyilvántartás számára az e rendeletbe foglaltak szerint a változást bejelentette és becsatolta a hulladékkezelési engedélyét, illetve az általa igénybe vett új hulladékkezelő gazdálkodó szervezet engedélyét.

(7) A Közszolgáltató és az ingatlantulajdonos, illetve gazdálkodó szervezet a közszolgáltatás hatálya alá nem tartozó hulladék tekintetében külön szerződést köt.

12. A hulladékszállítás rendje

17. §

(1) A hulladék begyűjtésének és elszállításának rendjét és gyakoriságát e rendelet
2. melléklete határozza meg. 
(2) Amennyiben a szállítás rendjében, gyakoriságában változás következik be, erről az önkormányzat értesíti a közszolgáltatást igénybevevőket.

18. §
Ha az e rendeletben meghatározott gyakoriságú hulladékszállítás mellett az ingatlantulajdonosnak többlet települési szilárd hulladéka keletkezik azt a közszolgáltatónál megvásárolt és erre a célra rendszeresített hulladékgyűjtő zsákba helyezheti el. A hulladékszállítás díja (a zsák díja) az e rendelet 2. mellékletében megállapított díj.
13. Speciális rendelkezések a hulladékszállítás idejére

19. §

(1) Ha a megállapított rendszeres szállítási nap ünnep vagy munkaszüneti napra esik, és az Önkormányzat és a Közszolgáltató másban nem állapodnak meg,  a szállítás rendje nem változik. 

(2) Ha a gyűjtőedényzet ürítése az ingatlantulajdonosok hibájából marad el, akkor az ürítésre csak a következő szállítási napon kerül sor. Ilyen esetben azonban soron kívüli szolgáltatás is rendelhető díj ellenében a Közszolgáltatótól. 

(3) Ha a hulladékot, a lakossági veszélyes hulladékot, vagy a lomokat a Közszolgáltató a szállítási napon, vagy az előzetesen meghirdetett időpontban elszállítani nem tudja, és a szállítás kimaradása nem az ingatlantulajdonosok hibájából történik, akkor a Közszolgáltató köteles többletdíjazás igénye nélkül helyettesítő megoldásról gondoskodni. Az új időpontról a lakosságot tájékoztatni kell. 

14. Hulladékgyűjtő edényzet 

20. §

(1) Az ingatlantulajdonos az ingatlanán keletkező vagy birtokába került települési szilárd hulladékot a környezet szennyezését megelőző, károsítását kizáró módon köteles gyűjteni, és ahhoz a Közszolgáltató szállítóeszközéhez rendszeresített gyűjtőedényt köteles igénybe venni. 

(2) A kötelező közszolgáltatás a közszolgáltató által meghatározott típusú gyűjtőedényből történik.
A gyűjtőedények mérete a következő lehet:

- 110 literes zárt edényzet,  

21. §
Az ingatlantulajdonosnak a hulladék gyűjtése során megfelelő gondossággal kell eljárni annak érdekében, hogy a hulladék mások életét, testi épségét, egészségét és jó közérzetét ne veszélyeztesse, a természetes és épített környezetet ne szennyezze, a növény- és állatvilágot ne károsítsa, a közrendet és a közbiztonságot ne zavarja, és az ingatlanán keletkező hulladék mennyiségét alacsony szinten tartsa.

22. §
(1) Az ingatlantulajdonos köteles a gyűjtőedényt a hulladék elszállítása céljából a Közszolgáltató által megjelölt időpontban, az ingatlan bejáratának közelében a közterületen, a begyűjtést végző gépjárművel megközelíthető és ürítésre alkalmas helyen elhelyezni.

Ha a szállítójármű járható úttest hiányában nem tudja megközelíteni az ingatlan bejáratát, úgy az ürítési hely az ingatlan bejáratához legközelebb eső úttest közelében van.
(2) A kihelyezett gyűjtőedény nem akadályozhatja a jármű és gyalogos forgalmat és elhelyezése egyébként sem járhat baleset vagy károkozás veszélyének előidézésével.
(3) Az ingatlantulajdonos a települési szilárd hulladékot kizárólag a Közszolgáltató szállítóeszközéhez rendszeresített, és e rendeletben meghatározott gyűjtőedényben vagy a közszolgáltató emblémájával ellátott, többlethulladék gyűjtésére szolgáló hulladékgyűjtő zsákban adhatja át. 
(4) A hulladék elszállítása céljából kihelyezett gyűjtőedény fedelének a közterület szennyezésének elkerülése érdekében lecsukott állapotban kell lennie. A hulladékot a gyűjtőedényben úgy kell elhelyezni, hogy az az edény mozgatásakor és ürítésekor ne szóródjon, valamint a gépi ürítést ne akadályozza.
(5) Az ingatlantulajdonos a gyűjtőedényt - kivéve a szállítás napját - az ingatlanán belül köteles elhelyezni úgy, hogy ahhoz illetéktelen személyek és állatok ne férjenek hozzá. 
(6) Télen az ingatlantulajdonos az átvételi hely megközelíthetőségéről, valamint a gyűjtőedényzet kezelése érdekében érintett útszakasz (1 méter széles átjáró az úttest és az átvételi hely között) hó- és síkosság elleni védelméről gondoskodni köteles. A Közszolgáltató köteles gondoskodni a gyűjtőedényzet ürítéséről.

(7)  Az ingatlantulajdonos köteles a szolgáltató által rendelkezésre bocsátott, sorszámmal ellátott hulladékkezelési matricát használni. A közszolgáltató csak a matricával megjelölt edényzetből köteles a kihelyezett hulladékot elszállítani.

23. §

(1) A közszolgáltató hulladékgyűjtő edények ürítését a szállítási napokon reggel hat és este húsz óra között végzi. 

(2) A gyűjtőedényt – tartósan a közterületre kihelyezett konténerek kivételével – a szállítás napján lehet kihelyezni a közterületre reggel 6 óráig. Az ingatlantulajdonos kötelezettsége a hulladék elszállításának napján az elszállítást követően az edényzet tárolási helyre történő visszahelyezése.

(3) A kihelyezett gyűjtőedényekből hulladékot kiszedni, válogatni (guberálni) kiszórni tilos! 

16. Hulladékgyűjtő edényzet használatával, megőrzésével, 
tisztántartásával kapcsolatos előírások 
24. §

(1) Az ingatlantulajdonos feladata gondoskodni a hulladékgyűjtő edények megőrzéséről, valamint arról, hogy az edényzet hozzáférhető helyen legyen és azt rendeltetésszerűen használják. 
 (2) Az e rendeletben meghatározott háztartási hulladék gyűjtésére szolgáló gyűjtőedények tisztántartásáról, fertőtlenítésről, elhasználódása esetén pótlásáról az ingatlan tulajdonosa köteles gondoskodni. 

25. §
(1) A hulladékgyűjtő edényeket csak annyira szabad megtölteni, hogy azok zárhatóak legyenek. A gyűjtőedényzetbe a hulladék bedöngölése vagy tömörítése tilos! Az edények ürítése során figyelemmel kell lenni arra, hogy a gyűjtőedényzet teljes kiürítésre kerüljön.  Nagyobb terjedelmű hulladékot a gyűjtőedényzetbe helyezés előtt a megfelelő méretűre fel kell darabolni.  
(2) A gyűjtőedényzet mechanikai védelme érdekében az edényben elhelyezhető hulladék maximális súlya:
- 110  literes gyűjtőedény esetén
25 kg,


(3) Tilos a külön jogszabályokban meghatározott veszélyes hulladékot a települési szilárd hulladékkal összekeverni és azt a települési szilárd hulladék gyűjtésére szolgáló rendszeresített gyűjtőedényben elhelyezni.
(4) A gyűjtőedényzetben tilos olyan hulladék elhelyezése, amely az edényzetet, a szállítóeszközt, vagy a szállító személyzet testi épségét veszélyezteti.(Különösen tégla, beton, vas, stb.) Tilos a gyűjtőedényzetbe folyékony, mérgező, tűzveszélyes és robbanásveszélyes anyagot, állati tetemet vagy egyéb olyan anyagot elhelyezni,  amely veszélyeztetheti a begyűjtést, ürítést végző személyek, vagy mások életét, testi épségét, egészségét. E rendelkezés megszegői az okozott kárt is kötelesek megtéríteni. 
(5)Tilos a gyűjtőedényzetbe betenni azokat a hulladékokat, amelyeket hulladékszigeteken elhelyezett hulladéktárolókban kell elhelyezni. 
(6) Az ingatlantulajdonos köteles a külön jogszabályban meghatározott veszélyes hulladékot a települési szilárd hulladéktól elkülönítetten, a környezet szennyezését, károsítását vagy veszélyeztetését kizáró módon gyűjteni és a veszélyes hulladék begyűjtésére és szállítására, illetőleg ártalmatlanítására feljogosított, engedéllyel rendelkező hulladékkezelőnek átadni. Ilyen esetben a Hgt. szerinti adminisztratív és tervezési kötelezettségek a hulladék átvevőjét terhelik.

26. §
(1) A települési szilárd hulladék szállítását a Közszolgáltatónak zárt konténerben vagy a kiporzást és kiszóródást megakadályozó ideiglenes takarású konténerben, vagy e feltételeket biztosító célgéppel, szállítójárművel úgy kell elvégezni, hogy annak során a környezet ne szennyeződjék. Szállításból eredő szennyeződés esetén a Közszolgáltató a hulladék eltakarításáról, a terület szennyeződés-mentesítéséről, valamint az eredeti környezeti állapot helyreállításáról köteles gondoskodni.
 (2) A Közszolgáltató a gyűjtőedényzet kiürítését a tőle elvárható gondossággal köteles végezni, köteles a gyűjtőedényzetet a kiürítés után az átvétel helyére visszahelyezni és az ürítés során kihullott települési szilárd hulladékot összetakarítani.
A Közszolgáltató a gyűjtőedényzetben okozott kárt, annak javításával, vagy új edényzet biztosításával köteles megtéríteni. Amennyiben a gyűjtőedényzet meghibásodása a Közszolgáltatónak nem felróható, a használhatatlan gyűjtőedényzet javítása, pótlása az ingatlantulajdonos kötelessége.
27. §

17. A nagy darabos települési szilárd hulladékra
vonatkozó rendelkezések
(1) A nagy darabos hulladék (lom) gyűjtéséről, elszállításáról és ártalmatlanításáról a Közszolgáltató évente egy alkalommal a hulladékkezelési közszolgáltatás keretében - külön díj felszámítása nélkül - gondoskodik. A lebonyolításról és megszervezésről, a hulladék elszállításáról és ártalmatlanításáról a Közszolgáltató gondoskodik, a lakosságot az önkormányzat értesíti.
(2) A Közszolgáltató kizárólag a lakosságnál, a háztartásokban képződött, de a rendszeres hulladékszállításra használatos gyűjtőedényekben el nem helyezhető nagy darabos hulladék elszállítására köteles. A Közszolgáltató által a közszolgáltatás keretében szervezett lomtalanítási szolgáltatás semmilyen más hulladékra (így pl. inert hulladék, építési törmelékre, járműroncsra, biohulladékra, rendszeres háztartási szilárd hulladékra) nem terjed ki.
(3) Gazdálkodó szervezet az (1) bekezdésben meghatározott lomtalanítási akciót nem veheti igénybe.
(4) A hulladékot az ingatlantulajdonos legfeljebb a szállítást megelőző nap 18 órája után helyezheti ki az ingatlana előtti közterületre.
(5) Az elszállítandó hulladékot úgy lehet a közterületre kihelyezni, hogy az a jármű és a gyalogos forgalmat ne akadályozza, a zöldterületeket és a növényzetet ne károsítsa, illetve ne járjon baleset vagy károkozás veszélyének előidézésével, a begyűjtő szállítóeszköz által jól megközelíthető legyen.

18. Lakossági veszélyes hulladékok gyűjtése és szállítása 

28. §
(1) A külön jogszabályokban kihirdetett hulladékjegyzékekben nem szereplő, vagy ismeretlen összetételű hulladékot veszélytelenségének, vagy veszélyességének megállapításáig veszélyes hulladéknak kell tekinteni.
(2) Minden tevékenységet, amelynek végzése során veszélyes hulladék keletkezik, úgy kell végezni, hogy a veszélyes hulladék mennyisége, és veszélyessége a lehető legkisebb legyen, továbbá a hasznosítását minél nagyobb mértékben segítse elő.
(3) A veszélyes hulladék birtokosa köteles megakadályozni, hogy tevékenysége végzése során a veszélyes hulladék a talajba, a felszíni, a felszín alatti vizekbe, a levegőbe jutva szennyezze vagy károsítsa a környezetet.
(4)Az (1)-(3) bekezdésben meghatározott követelmények teljesítése érdekében a háztartásokban keletkezett veszélyes hulladékokat az ingatlantulajdonos köteles a települési szilárd hulladék más összetevőitől elkülönítetten gyűjteni és a veszélyes hulladék átvételére feljogosított hulladékkezelőnek átadni, illetve az egyes veszélyes hulladékoknak a többi hulladéktól való elkülönített gyűjtését biztosító gyűjtőhelyeket igénybe venni.
19. Karácsonyfa gyűjtése
29. §

A közszolgáltató a karácsonyi ünnepeket követően a lakossági gyűjtőedényzet mellé kihelyezett karácsonyfákat külön díj felszámolása nélkül szállítja el. 

20. Zöldhulladék gyűjtése

30. §
(1) Az önkormányzat a Közszolgáltatóval történt egyeztetés alapján határozza meg a zöldhulladék szállításának járatnapjait.
A zöldhulladék szállítás napjáról az önkormányzat értesíti a lakosságot.
(2)A zöldhulladék a szállítás napján korlátlan mennyiségben, egyenként 110 literes edényzetben/zsákban , vagy darabolva és kötegelve, de 110 litert meg nem haladó, maximum 25 kg súly betartásával helyezhető ki.
21. A hulladékgyűjtő szigetek működésével kapcsolatos szabályok
31. §
(1) A környezet fokozott védelme, a hulladék összetevők újrafeldolgozásának, visszanyerésének elősegítése, az energetikai hasznosítás előmozdítása érdekében a képviselő-testület a helyi feltételekhez igazodva - fokozatosan - vezeti be a hulladékok elkülönített, a hasznosítási lehetőségeknek megfelelő (szelektív) begyűjtésének kombinált rendszerét.

(2) A települési szilárd hulladék szelektív gyűjtésével, begyűjtésével összefüggő tevékenységek teljesítéséhez szükséges feltételeket az önkormányzat a Közszolgáltató közreműködésével biztosítja.

(3) Az önkormányzat oly módon vesz részt a szelektív hulladékgyűjtés bevezetésében és népszerűsítésében, hogy a Közszolgáltató által szervezett szelektív hulladék begyűjtést, a Közszolgáltató által üzemeltetett begyűjtőhelyek létesítését, fenntartását, működtetését és kiterjesztését támogatja.

(4) A rendeletbe foglalt települési szilárd hulladékkal összefüggő hulladékkezelési közszolgáltatás kiterjed a települési szilárd hulladék elkülönített, szelektív gyűjtésére, az e rendeletben rögzítteti tartalommal.

(5) Az ingatlantulajdonos jogosult és köteles eleget tenni a hulladék szelektív gyűjtésére vonatkozó előírásoknak.
(6) Az ingatlantulajdonos a szelektíven gyűjtött háztartási hulladékot az elhelyezés céljára kijelölt hulladékgyűjtő szigeten a hulladékfajta szerinti elkülönítésére szolgáló gyűjtőedényben helyezheti el.

22. A települési szilárd hulladék közszolgáltatás keretében
történő szelektív begyűjtése
32. §

(1) A lakosság a települési szilárd hulladék más összetevőitől elkülönítetten gyűjthető, fehér és színes üveget, műanyag üveget és papírt a Közszolgáltató által működtetett hulladékgyűjtő szigeteken köteles elhelyezni. 
(2) Gyűjtősziget használata esetén a hulladéknak az elhelyezés céljára szolgáló helyre történő szállításáról az ingatlantulajdonos gondoskodik. A hulladékot a kijelölt helyen - a Közszolgáltató előírásaira is tekintettel - úgy kell elhelyezni, hogy az más hulladékfajtával ne keveredjen és a környezetet ne szennyezze.
(3) A szelektíven gyűjtött hulladék elhelyezésére szolgáló szabványos gyűjtőedények elhelyezéséről, az edények ürítéséről, karbantartásáról és fertőtlenítéséről a Közszolgáltató, a gyűjtőedények, gyűjtőszigetek és környékük tisztán tartásáról, a hó és síkosság mentesítéséről az önkormányzat gondoskodik. A begyűjtést szolgáló szabványos gyűjtőedényt – jelöléssel, piktogrammal, más színnel, felirattal stb.) vagy speciális kialakítással (más alakú, színű edény) - meg kell különböztetni az egyéb gyűjtőedénytől.

(4) A gyűjtőszigeten elhelyezett szelektív gyűjtés alá tartozó hulladék fizikai előkezelésről a Közszolgáltató gondoskodik. Az elkülönítetten begyűjtött települési szilárd hulladék hasznosítható összetevőinek előkezelése, hasznosításra előkészítése hulladékkezelő telepen végezhető. A hulladékgyűjtő szigeteken elhelyezett gyűjtőedényzet szükség szerinti ürítését, a hulladék válogatását és kezelését a Közszolgáltató végzi. Jogosult a Közszolgáltató az így gyűjtött hulladék értékesítésére is. A szelektíven gyűjtött hulladék értékesítéséből befolyó tiszta bevételét a hulladékszállítási díj megállapítására vonatkozó javaslata során köteles díjcsökkentő tényezőként számításba venni.

23. Építési törmelék elhelyezésére vonatkozó előírások

33. §

(1) Az építési törmelék- mint hulladék elszállítására- az ingatlan tulajdonosa, vagy az köteles akinek a tevékenysége révén a hulladék keletkezett. 

(2) A veszélyes hulladéknak nem minősülő építési törmeléket a közszolgáltató által meghatározott hulladékgyűjtő telepre és díjfizetés mellett lehet elhelyezni. 

24. A hulladék elhelyezésével, ártalmatlanításával, illetve
hasznosításával kapcsolatos rendelkezések

34. §

(1) A települési szilárd hulladék elhelyezését és ártalmatlanítását a Közszolgáltató az általa üzemeltett létesítményben végzi. 

(2) A hulladék ártalmatlanításáról és hasznosításáról a Közszolgáltató köteles gondoskodni. A begyűjtött hulladék tulajdonosa a Közszolgáltató. A hulladéklerakón történő lerakással a hulladék a hulladéklerakót üzemeltető tulajdonává válik. 

V. Fejezet

A közszolgáltatás díja

25. A közszolgáltatási díj meghatározása
35. §
A települési szilárd hulladékkezelési közszolgáltatás igénybevételére köteles, illetve a közszolgáltatást igénybe vevő ingatlantulajdonosnak települési hulladékkezelési közszolgáltatási díjat (a továbbiakban: közszolgáltatási díj) kell fizetnie.
36. §
(1) A Közszolgáltató minden év november 15-ig a következő évre vonatkozóan kezdeményezheti a közszolgáltatási díj felülvizsgálatát a közszolgáltatással kapcsolatos költségeinek - költségelemzéssel alátámasztott, a képviselő- testület által elismert és műszakilag indokolt fejlesztéseket is tartalmazó - változása mértékének függvényében.
(2) A közszolgáltatási díjat úgy kell meghatározni, hogy az indokolt költségek és ráfordítások megtérülésének és a tartós működéshez szükséges nyereség fedezetének biztosítására alkalmas legyen és ösztönözzön a közszolgáltatás biztonságos és legkisebb költségű ellátására, a Közszolgáltató kapacitásának hatékony kihasználására, valamint a hulladékkeletkezés csökkentésére és a hatékony hulladékgazdálkodásra.
(3) A közszolgáltatási díj megállapítása - a díj kiszámítására vonatkozó előírások alapján - általános forgalmi adó nélkül számított egységnyi díjtételek meghatározásával történik. Az egységnyi díjtételt az indokolt költségek, ráfordítások és a tartós működéshez szükséges nyereség összege és a várható szolgáltatási mennyiség hányadosaként kell megállapítani.
(4) Az ürítési díj összegének megállapításánál a Közszolgáltató mindaddig jogosult
1 db 110 literes térfogatú gyűjtőedényzet rendszeres használatát vélelmezi, ameddig az ingatlantulajdonos eltérő térfogatú gyűjtőedényzet elszállítására vonatkozó igényét be nem jelenti.
(5) Az egységnyi díjtételek tartalmazzák a hulladék szállításának, begyűjtésének, szelektív gyűjtésének és az utógondozásra és monitorozásra is kiterjedő ártalmatlanításának költségeit. Az egységnyi díjtételek a számlázás, díjbeszedés költségeit is tartalmazzák.
(6) A közszolgáltatási díj megállapítását, illetve felülvizsgálatát megelőzően részletes költségelemzést kell készíteni, melyhez a Közszolgáltató köteles díjkalkulációt és költségelemzést készíteni a következő díjfizetési időszakban alkalmazandó közszolgáltatási díj alátámasztására. A díjkalkulációt és költségelemzést a díjfizetési időszak lejárta előtt, legkésőbb november 15-ig az önkormányzat rendelkezésére kell bocsátani.
(7) Ha a Közszolgáltató a közszolgáltatás körébe tartozó tevékenység mellett más gazdasági tevékenységet is folytat, vagy más településen is folytat ilyen tevékenységet, a költségtervben a költségek szigorú elkülönítésének módszerét is alkalmaznia kell.
(8) A közszolgáltatási díjat a képviselő-testület egyéves díjfizetési időszakra állapítja meg.

26. Az egységnyi díjtétel és a fizetendő díj megállapítása

37. §

(1) Az egységnyi díjtétel a rendszeresített gyűjtőedényben az elszállításra átvett hulladék - gyűjtőedényhez igazodó térfogata szerint meghatározott - egyszeri ürítési díja. A gyűjtőedény egység a 110 liter. 

(2) A többlethulladék szállításra igénybe vehető zsákos hulladékszállítás esetén a zsák és a hulladékkezelés díját is magába foglaló díjat e rendelet 2. melléklete tartalmazza. 

(3) A közszolgáltatás igénybevételének éves díját az ingatlantulajdonos rendelkezésére bocsátott gyűjtőedények száma, az edényzet űrmérete, azok egyszeri ürítési díjának és az évi ürítések számának szorzataként kell megállapítani. A közszolgáltatásért fizetendő díjat a Közszolgáltató számlázza ki. Lakóházak után éves szolgáltatás igénybevételére kötelezettek az ingatlantulajdonosok. Az hulladékszállítási díj megállapításának az alapja az ingatlan-nyilvántartási bejegyzés.

27. A közszolgáltatási díj megfizetése

38. §

(1) A közszolgáltatási díjat annak kell megfizetni, aki a jelen rendeletben foglaltak szerint a hulladékkezelési közszolgáltatás igénybevételére köteles.

(2) Az ingatlan tulajdonosának változása esetén a közszolgáltatási díjat a tulajdonos változás Közszolgáltatónak történt bejelentése hónapjának utolsó napjáig a korábbi, azt követően pedig az új tulajdonos köteles megfizetni. Öröklés esetén a közszolgáltatás díj megfizetésére az örökösök egyetemlegesen kötelezettek.

(3) Az ingatlantulajdonos vagy a gazdálkodó szervezet, ha egyébként a közszolgáltatás igénybevételére kötelezett, nem tagadhatja meg a közszolgáltatási díj megfizetését arra hivatkozva, hogy a közszolgáltatást nem veszi igénybe, feltéve, ha a Közszolgáltató számára a közszolgáltatást felajánlja, illetve a közszolgáltatás teljesítésére vonatkozó rendelkezésre állását igazolja.

39. §

(1) Az ingatlantulajdonosoktól a települési szilárd hulladékkal kapcsolatos közszolgáltatási díjat negyedévente utólag, vagy az egyedi szerződésben meghatározott időpontban számla ellenében jogosult a Közszolgáltató beszedni. A fizetésre kötelezett a számla kézhezvételét követő 15 napon belül köteles azt kiegyenlíteni.
A közszolgáltatási díj késedelmes megfizetése esetén a Közszolgáltató késedelmi kamatot érvényesíthet.

(2) A közszolgáltatás díját tartalmazó számla adataival és összegével kapcsolatban az ingatlantulajdonos a Közszolgáltatónál írásban kifogást emelhet. A kifogásnak a számla kiegyenlítésére vonatkozó kötelezettség teljesítésére halasztó hatálya nincs. A kifogásra annak kézhezvételétől számított 15 napon belül a Közszolgáltató válaszolni köteles.

(3) Túlszámlázás esetén a többletösszeget a Közszolgáltató visszafizeti vagy az ingatlantulajdonos írásbeli kérelmére azt a soron következő, esedékes díjfizetési kötelezettségbe beszámítja.

(4) A hulladékkezelési közszolgáltatás igénybevételéért az ingatlantulajdonost terhelő díjhátralék adók módjára behajtható köztartozás.

(5) A díjhátralék keletkezését követő 30 napon belül a Közszolgáltatónak az ingatlantulajdonost fel kell szólítani díjfizetési kötelezettsége teljesítésére, amely felszólításnak tartalmaznia kell az arra vonatkozó figyelmeztetést is, hogy a tartozás nem fizetés esetén adók módjára behajtható. A felszólítás eredménytelensége esetén a Közszolgáltató a díjhátralék keletkezését követő 90. napot követően - a felszólítás megtörténtének igazolása és az ingatlantulajdonos adatainak (neve, lakcíme, születési helye és ideje, anyja neve) átadása mellett - a díjhátralék adók módjára történő behajtását a körjegyzőnél kezdeményezi. 

(6) Az értesítés kézhezvételét követően a helyi önkormányzati adóhatóság haladéktalanul intézkedik a díjhátralék adók módjára történő beszedése, a behajtás költségei, és az egyéb felmerült költségek behajtása érdekében. A beszedett díjhátralékot az önkormányzati adóhatóság 8 napon belül köteles a Közszolgáltatónak átutalni. 

(7) Behajthatatlan díjhátralék esetében annak tényéről és okáról a körjegyző – a behajtás eredménytelenségét követő 8 napon belül – igazolást ad a Közszolgáltatónak.

(8) Nem tagadható meg a közszolgáltatás díjának megfizetése, ha a Közszolgáltatót a közszolgáltatással kapcsolatos kötelezettsége teljesítésében az időjárás vagy más elháríthatatlan ok akadályozta és a Közszolgáltató az akadály elhárítását követően a legközelebbi gyűjtési napig pótolta a mulasztását.

VI. Fejezet

A helyi közszolgáltatás körébe tartozó hulladék
elszállításának megtagadása

40. §

A Közszolgáltató a közszolgáltatás körében megtagadhatja a települési szilárd hulladék elszállítását ha

a)
az nem a rendszeresített gyűjtőedényben vagy a Közszolgáltatónál megvásárolható e célra rendszeresített hulladékgyűjtő zsákban kerül átadásra,


b)
a gyűjtőedény az alkalmazott gépi ürítési módszerrel az ingatlantulajdonosnak felróható okból nem üríthető,


c)
a gyűjtőedényben a 25. § (2) bekezdésben megállapított tömeget meghaladó hulladékot helyeztek el,


d)
érzékszervi észleléssel megállapítható, hogy a gyűjtőedény mérgező, robbanó, folyékony, veszélyes vagy olyan anyagot tartalmaz, amely a települési szilárd hulladékkal együtt nem gyűjthető, nem szállítható, nem ártalmatlanítható, továbbá nem minősül települési szilárd hulladéknak,


e)
a gyűjtőedényben elhelyezett hulladék az ürítés vagy szállítás során a szállítást végző személyek életében, testi épségében, továbbá a szállító járműben és berendezésben kárt okozhat. 

VII. Fejezet

A hulladékkezelési közszolgáltatás hatálya alá nem tartozó
települési szilárd hulladékkal kapcsolatos egyes kérdések

41. §

(1) A hulladékkezelési közszolgáltatás nem terjed ki:

a) az inert hulladékra,

b) a nagy darabos hulladékra a jelen rendeletben foglalt, évi egyszeri alkalommal végzett lomtalanítás kivételével és

c) a gazdálkodó szervezetnek a gazdasági tevékenységével összefüggésben keletkezett települési szilárd hulladékára, ha nem kötelezett a közszolgáltatás igénybevételére,

d) a veszélyes hulladékra (kivéve a 7.§ f) pontjában foglaltakra).

(2) A hulladék termelője, birtokosa a tevékenysége gyakorlása során keletkező vagy más módon a birtokába kerülő, a hulladékkezelési közszolgáltatás hatálya alá nem tartozó hulladékot a jogszabályokban foglalt előírásoknak megfelelően köteles gyűjteni (ideértve az elkülönített gyűjtést is), továbbá az ártalmatlanításáról vagy a hasznosításáról gondoskodni.

42. §

(1) A közszolgáltatás alá nem tartozó inert hulladék, továbbá a települési szilárd hulladék konténerrel történő szállítása esetében a hulladék termelője, birtokosa és kezelője a közterület tisztán tartására vonatkozó jogszabályok szerint köteles eljárni.

(2) A hulladék átvétele, szállítása során a hulladékkezelőnek olyan gondossággal kell eljárnia, hogy a hulladék a szállító járműbe történő ürítésekor, valamint a szállítás folyamán ne szóródjon és más környezetterhelést ne idézzen elő. Szállításból eredő szennyeződés esetén a hulladék eltakarításáról, a terület szennyeződés-mentesítéséről, fertőtlenítéséről, valamint az eredeti környezeti állapot helyreállításáról a hulladék termelője, birtokosa, vagy az ingatlantulajdonos köteles gondoskodni.

VIII. Fejezet

A közterületek, ingatlanok tisztántartása

28. A közterületek, ingatlanok tisztántartása, takarítása és a
téli hóeltakarítási, síkosság mentesítési feladatok ellátása

43. §

(1) A község köztisztaságának megőrzése érdekében mindenki köteles hatékonyan közreműködni és tartózkodni minden olyan tevékenységtől, magatartástól, mellyel a települési környezetet szennyezné, fertőzné.

(2) Tilos a hulladékot elhagyni - a gyűjtés, begyűjtés, lerakás szabályaitól eltérő módon - felhalmozni, ellenőrizetlen körülmények között elhelyezni, kezelni.

(3) A község területén lévő ingatlanok (beépített és be nem épített) tisztántartásáról az ingatlanok tulajdonosai, tényleges használói kötelesek gondoskodni, továbbá kötelességük, hogy ingatlanukat megműveljék, rendben tartsák, gyomtól, gaztól megtisztítsák. Kötelesek szükség szerint, de évente legalább 6 alkalommal ingatlanukat tisztántartani (május 1., május 25., június 15., július 10., augusztus 5., szeptem-
ber 5.)

 (4) Távol lakó ingatlan tulajdonos, ha a jogszabályban előírtakat saját maga folyamatosan nem tudja ellátni, megbízottja útján köteles elvégeztetni.

(5) Az ingatlanok (építési telkek, épületek) előtti és melletti járdaszakasz tisztántartásáról, a járdaszakaszok melletti nyílt árok és ennek műtárgyai (kiépített beton vagy egyéb átereszek), valamint a járdához tartozó folyókáknak és víznyelő rácsoknak a folyamatos tisztántartásáról – ide értve a hó és síkosság elleni védekezést is – az ingatlantulajdonos köteles gondoskodni.

(6) Közös tulajdonban álló ingatlanok esetében a (3), (5) bekezdésben írt tisztántartás a tulajdonosok egyetemleges kötelezettsége. 

(7) A gépjárműbehajtók jó karban és tisztántartása az ingatlan használójának, tulajdonosának a kötelessége.

(8) Az intézmények, kereskedelmi és vendéglátó ipari egységek előtti járdaszakaszt elsősorban az ingatlan használója, bérlője, ezek hiányában tulajdonosa köteles tisztán tartani és az ott keletkezett hulladékot eltávolítani függetlenül attól, hogy az üzleti tevékenységéből származik-e. Ez a kötelezettség kiterjed a hóeltakarítással és a síkosság mentesítéssel kapcsolatos feladatokra is.

(9) Ha a tisztántartási kötelezettség teljesítése során a tisztítandó terület terjedelmével kapcsolatban a kötelezettek között vita merül fel, úgy a polgármester dönt.

(10) Az önkormányzati közterületek, helyi közutak tisztántartásáról – ideértve a rajtuk lévő nyílt árkokat és ezek műtárgyait is – a (5) – (8) bekezdésben foglalt esetek kivételével az önkormányzat gondoskodik. A hó és síkosság elleni védekezést az önkormányzat látja el. 

(11) Az ingatlanok előtti járdaszakaszt tekintet nélkül arra, hogy beépített, vagy beépítetlen, vagy használaton kívüli ingatlanról van-e szó, reggel 7 óráig kell megfelelően letisztítani, majd napközben a tisztántartással kapcsolatos munkákat szükség szerint el kell végezni. A síkosság elleni védekezés körében az ónos esőtől, hótól vagy jégtől síkossá vált járdát közegészségügyileg veszélytelen környezetkímélő anyaggal (homok, fűrészpor, zúzalék, hamu, stb.) csúszásmentessé kell tenni, és a járdáról a havat le kell takarítani, s ezt az időjárástól függően napközben is meg kell ismételni. A járda felszórására bomló szerves, vagy burkolatra káros anyag (pl. só) nem alkalmazható.

(12) A járdáról letakarított havat az úttest két szélén, a folyóka és a víznyelő szabadon hagyásával a közút és a járda között úgy kell elhelyezni, hogy se a gyalogos, se a gépjármű forgalmat ne akadályozza.

(13) A gyalogos és a közúti forgalom zavartalanságának biztosítása érdekében hórakást tilos elhelyezni:

a) gyalogos közlekedési útvonalon,
b) útkereszteződésben, 
c) úttorkolatban (8) m-en belül),
d) kapubejáró elé annak teljes szélességében,

e) tömegközlekedési jármű megállójában, ott az úttest és a járda közé,
f) közüzemi szolgáltatási felszerelési tárgyon és annak közérdekű léte-
    sítményein.
(14) Az ingatlan tulajdonosa, tényleges használója köteles az ingatlan előtti, melletti járdán a felburjánzott zöld növényzetet (gazt) a burkolat rongálása nélkül kiirtani. Köteles az ingatlanáról az úttest vagy gyalogjárda terébe benyúló ágak, cserjék és egyéb növényzet nyeséséről, vágásáról gondoskodni. Közterületi fák (bokrok) nyeséséről a közterület tulajdonosa köteles gondoskodni.

(15) Ha bármilyen jármű üzemelése során a közterület szennyeződik, vagy a szennyeződés egyéb módon (pl. kereskedelmi, vendéglátó, stb. tevékenység) következik be, a jármű üzemben tartója, üzemeltetője köteles a szennyeződés haladéktalan eltávolításáról gondoskodni.
44. §

(1)
A gondozott zöldterületre járművel ráhajtani, azon parkolni, azt bármilyen módon károsítani tilos.

(2)
Vállalkozási tevékenység ellátásához, magángazdálkodáshoz szükséges gépek, járművek tárolása közterületen tilos.

29. Közterületek szennyezésének megelőzése

45. §

(1) Tilos a közterületeket beszennyezni, a közterületeken bárminemű szemetet, vagy elhasznált tárgyat (pl. háztartási hulladékot, papírt, gyümölcshéjat, stb.) elhelyezni, elszórni, eldobni.

(2) Tilos a közterületeken elhelyezett berendezési tárgyakat, felszereléseket, műtárgyakat, műalkotásokat beszennyezni, megrongálni.

(3) Tilos dugulás, vagy rongálódás okozására alkalmas anyagot, tárgyat (törmeléket, homokot, hulladékot, papírt, tűz- és robbanásveszélyes anyagot, stb.) a közcsatorna víznyelőjébe, csapadékelvezető csatornába vagy árokba szórni, önteni vagy bevezetni.

(4) Állati tetemet, valamint olyan szerves vagy szervetlen anyagot, mely a környék levegőjét szennyezheti, a szomszédos terület lakóinak egészségét veszélyezteti, sem közterületen, sem magánterületen elhelyezni nem szabad.

(5) A közterületen elhullott állatok eltávolításáról az önkormányzatnak haladéktalanul gondoskodni kell.

(6) Az üzletek és egyéb árusító helyek, vendéglátó egységek, vállalkozások, intézmények bejárata mellett az épület (ingatlan) tulajdonosa(i), kezelő(i), használó(i) kötelesek a település más közterületén is rendszeresített közterületi hulladékgyűjtő edényzethez hasonló, megfelelő, az utcaképet és a járdán közlekedés feltételeit nem rontó hulladékgyűjtőt (csikktartó) elhelyezni és azoknak az ingatlanhoz tartozó szemétszállításra rendszeresített edényzetbe való ürítéséről rendszeresen naponta gondoskodni.

(7) Építési területen és az építkezés közvetlen környékén az építést végző kivitelezőnek kell a tisztaságot biztosítani.

(8) Beruházás esetén a birtokbavételtől a kivitelezés megkezdéséig a beruházónak, (bonyolítónak) azt követően a kivitelezés befejezéséig a kivitelezőnek kell az általa elfoglalt terület tisztántartásáról gondoskodnia.

(9) Építésnél, bontásnál vagy felújításnál a munkálatokat úgy kell végezni, valamint az építési, bontási anyagot, földet tárolni, hogy por és egyéb szennyeződés indokolatlanul ne keletkezzen. 

(10) Közterületen építésből, bontásból származó törmeléket, hulladékot szabadon tárolni tilos. Az ilyen jellegű hulladékot kizárólag konténerben szabad elhelyezni és a kijelölt törmeléklerakó helyre kell szállítani. 

30. Közterületen különböző tevékenységet
végzők kötelezettségei

46. §

(1) Az utcai árusok kötelesek a részükre kijelölt helyet és annak közvetlen környezetét tisztán tartani, az árusításból keletkezett hulladékot összegyűjteni, és elszállításáról, elszállíttatásáról gondoskodni.

(2) A  vendéglátó egységek, árusító helyek, üzletek előtti, körüli járdaszakaszt – közterületi részt – a tulajdonos, üzemeltető (használó, bérlő) az időjárási viszonyoktól függően köteles a nyitva tartás ideje alatt tisztán tartani, nyitás előtt és zárás után feltakarítani.

(3) Az alkalmi vásárok, kirakodások, búcsúk és egyéb közterületet igénybe vevő rendezvények ideje alatt és után a közterület rendben tartását, takarítását az azt engedélyező köteles előírni és a végrehajtást ellenőrizni. 

(4) Közterületen gépjárművek javítása, szerelése és mosása tilos, kivéve a hirtelen fellépő hibák elhárítását célzó javítást.
A magáningatlanon is tilos a gépjármű mosásának olyan módja, mely a csapadékvíz csatornát, vagy kifolyva a közterületet szennyezi.

(5) Szennyvizet, vagy más szennyezett folyadékot, szennyező vagy más egészségre ártalmas anyagot közterületre elszórni, kiönteni vagy eldobni nem szabad.

 (6) Tilos a közterületre zárt csapadékrendszerben, valamint nyílt árokba szennyvizet vagy szennyezett folyadékot kiönteni, vagy kivezetni.

(7) A közterületet emberi és állati ürülékkel szennyezni tilos.

(8) A közforgalom céljára szolgáló területek (tömegközlekedési megállók, parkok, sétányok, stb.) berendezéseit, növényzetét, közforgalmú területek burkolatát, forgalomszabályozó berendezéseket, jelzéseket, táblákat, lánckorlátokat beszennyezni, megrongálni tilos.

IX. Fejezet

Felelősség a hulladékgazdálkodási szabályok megtartásáért

31. Általános jogi felelősség

47. §

(1) Aki tevékenységével vagy mulasztásával a hulladékgazdálkodási jogszabályokban vagy reá vonatkozó hatósági határozatban foglalt kötelezettségét megszegi és ezzel a környezetet veszélyezteti, szennyezi vagy károsítja, vagy tevékenységét a környezetvédelmi előírások megszegésével folytatja, a más jogszabályokban foglaltak szerinti (büntetőjogi, polgári jogi, közigazgatási jogi stb.) felelősséggel tartozik.

(2) A jogellenes tevékenységet folytató köteles

a) az általa okozott környezetveszélyeztetést, és környezetszennyezést megszüntetni, a környezetkárosítást abbahagyni;

b) az általa okozott károkért helytállni;

c) a tevékenységet megelőző környezeti állapotot helyreállítani.

 (3) A jogellenes tevékenységért való felelősség - az ellenkező bizonyításáig - annak az ingatlannak a tulajdonosát és birtokosát (használóját) egyetemlegesen terheli, amelyen a tevékenységet folytatják, illetőleg folytatták.

(4) A tulajdonos mentesül az egyetemleges felelősség alól, ha megnevezi az ingatlan tényleges használóját vagy a hulladék tulajdonosát, és kétséget kizáróan bizonyítja, hogy a felelősség nem őt terheli.

32. A hulladékkezeléssel összefüggő kötelezettségek ellenőrzése

48. §

(1) A települési szilárd hulladékkal kapcsolatos közegészségügyi rendelkezések ellenőrzését az illetékes Népegészségügyi Intézet végzi. 

(2) A települési szilárd hulladékkal kapcsolatos kötelezettségek teljesítésének ellenőrzése - a magasabb szintű jogszabályokban és a jelen rendeletben foglaltak alapján - a körjegyző feladata. A közterületen elhagyott hulladék körében az ellenőrzés a körjegyző feladata.

(3) A környezetvédelmi hatóságok a külön jogszabályokban meghatározott körben rendelkeznek ellenőrzési és intézkedési jogosítványokkal.

(4) Az ellenőrzésre jogosultak szabálysértési feljelentést tehetnek és - jogszabályban meghatározott körben - szabálysértési bírságot, továbbá hulladékgazdálkodási bírságot szabhatnak ki.

33. Hulladékgazdálkodási bírság

49. §

(1) Aki tevékenységével vagy mulasztásával:

a) a hulladékgazdálkodással kapcsolatos jogszabályok vagy a reá vonatkozó hatósági határozat előírásait megsérti, továbbá az azokban foglalt kötelezettségének nem vagy nem megfelelően tesz eleget,

b) a hatósági engedélyhez, hozzájáruláshoz, bejelentéshez kötött hulladékgazdálkodási tevékenységet engedély, hozzájárulás vagy bejelentés nélkül, vagy attól eltérően végez,

c) a hulladékgazdálkodásra vonatkozó előírások megsértésével a környezetet veszélyezteti, károsítja

hulladékgazdálkodási bírságot köteles fizetni a magasabb szintű jogszabályok alapján.

(2) A hulladékgazdálkodási bírságot a környezetvédelmi hatóság szabja ki. 

 (3) A körjegyző a külön jogszabályban meghatározott esetekben hulladékgazdálkodási bírság kiszabására jogosult.

(4) A hulladékgazdálkodási bírság nem mentesít a büntetőjogi, a szabálysértési, továbbá a kártérítési felelősség, valamint a tevékenység korlátozására, felfüggesztésére, tiltására, továbbá a megfelelő védekezés kialakítására, a természetes vagy korábbi környezet helyreállítására vonatkozó kötelezettség teljesítése alól.

(5) A jogerősen kivetett hulladékgazdálkodási bírság adók módjára behajtható köztartozás.

(6) A bírság mértékét jogszabályban foglalt feltételek szerint kell megállapítani. A bírság megállapítása során figyelembe kell venni:

a) a jogsértő magatartás konkrét veszélyességét vagy károsító hatását,

b) a jogsértésnek az ország, a térség hulladékgazdálkodási helyzetére gyakorolt hatását,

c) a bekövetkezett kár mértékét és a helyreállíthatóság lehetőségét, kár hiányában a jogsértéssel esetlegesen szerzett előnyt, elhárított hátrányt.

X. Fejezet

Szabálysértések 

50. §

(1) Szabálysértést követ el és – amennyiben cselekménye bűncselekménynek vagy más szabálysértésnek nem minősül – 50.000 Ft-ig terjedő pénzbírsággal sújtható az, aki e rendelet 10. § (1) és (3) bekezdésében, 11. § (1) és (3) bekezdésében,
12. §-ában, 13. § (1), (3) és (4) bekezdésében, 14. § (2), (3) és (4) bekezdésében,
15. § (1) és (2) bekezdésében, 18. § -ában, 20. §-ában, 22. §-ában, 23. § (2) és (3) bekezdésében, 24. §-ában, 25. §-ában, 26. §-ában, 27. § (3), (4) és (5) bekezdésében, 28. § (3) és (4) bekezdésében, 31. § (5) és (6) bekezdésében, 32. § (1) és (2) bekezdésében, 40. §-ában, 41. § (2) bekezdésében, 42. § (1) bekezdésében, 43. § (2), (3), (5), (7), (8), (11), (13), (14) és (15) bekezdésében, 44. §-ában, 45. § (1), (2), (3), (4), (6), (7), (8), (9) és (10) bekezdésében, 46. § (1), (2), (4), (5), (6), (7)
és (8) bekezdésében, 47. § (1) bekezdésében foglaltakat megszegi.

(2) Aki települési szilárd hulladékot a közterületen engedély nélkül rak le vagy helyez el, szabálysértést követ el és 50.000 Ft-ig terjedő pénzbírsággal sújtható. 
XI. Fejezet

Záró rendelkezések 

51. §

(1) Ez a rendelet a kihirdetését követő  18.napon,  2012. január 1-jén lép hatályba. A rendelet hatálybalépésével egyidejűleg a többször módosított  15/2005./XI.23./önkormányzati rendelet hatályát veszti.
(2) A rendelet hatálybalépése a megkötött közszolgáltatási szerződés hatályát nem érinti.
(3)A rendelet kihirdetésérő a körjegyző gondoskodik az SZMSZ-ben meghatározottak szerint.

Jogharmonizációs záradék
52. §

E rendelet a Magyar Köztársaságnak az Európai Unióhoz történő csatlakozásáról szóló szerződés kihirdetéséről szóló 2004.évi XXX.tv.-el összhangban az Európai Közösségek jogszabályaival összeegyeztethető szabályozást tartalmaz.

3.)Napirend tárgyalása

Egyéb ügyek
3.1. Somogy Megyei Kormányhivatal hulladékszállítási közszolgáltatás gyakoriságával kapcsolatos jelzésének megtárgyalása

Előadó: Farkas László polgármester

(Az írásos előterjesztés jelen jkv. mellékletét képezi.)

Farkas László polgármester:

A képviselő-testület az augusztus 8-i ülésén módosította a települési hulladékszállítási közszolgáltatásról szóló rendeletét. Ebben a rendeletben a szemétszállítás gyakoriságát ritkította, tulajdonképpen az alábbiak szerint határozta meg. - április 1-től október 31-ig csütörtöki napokon, - november 1-től március 31-ig minden  második csütörtöki napon  állandó és üdülő ingatlanok esetében egyaránt.

A Somogy Megyei Kormányhivatal a 3-1730/2011.számú jelzéssel élt a képviselő-testület felé, hogy ez a hatályos jogszabályi előírásoknak nem felel meg, mert az heti 1 alkalommal történő szállítást ír elő. A testület a 2.) napirend keretében megalkotta az új rendeltét  a települési szilád hulladékkal kapcsolatos hulladékkezelési helyi közszolgáltatásról és a közterületek, ingatlanok tisztántartásáról, amelyben a törvényes állapotot helyre állította.

A képviselő-testület 4 igen szavazattal, ellenszavazat és tartózkodás nélkül meghozta az alábbi határozatát:
117/2011./XII.14./kt.határozat :

Vörs Község Önkormányzatának Képviselő-testülete a Somogy Megyei Kormányhivatal 3-1730/2011. számu, a hulladékszállítási közszolgáltatás gyakoriságával kapcsolatos jelzésében foglaltakat megismerte, megtárgyalta. A testület a 14/2011./XII.14./önkormányzati rendelete megalkotásával a törvényes állapotot helyre állította, a helyi rendelet nem ellentés más jogszabállyal.

Határidő : azonnal

Felelős : Farkas László polgármester

3.2. Zárt ülés elrendelése

A képviselő-testület egyhangúlag a továbbiakban tárgyalandó ügyekre – jellegük miatt – zárt ülést rendel el.

Farkas László








            Török Csilla
polgármester









körjegyző
